
AVIZ
asupra Propunerii legislative privind înfiinţarea şi funcţionarea Agenţiei Naţionale a Zonei Montane
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă privind înfiinţarea şi funcţionarea Agenţiei Naţionale a Zonei Montane, trimisă cu adresa nr. P.l.x 977 din 18 decembrie 2006, înregistrată sub nr.31/1525 din 19.12.2006.

Camera Deputaţilor este  Cameră decizională.

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă, menţionată mai sus, în şedinţa din  29 ianuarie  2007.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 1764/13.12.2005.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a  propunerii legislative, deoarece organizarea instituţională specifică dezvoltării durabile a zonei montane este reglementată prin Legea nr. 347/2004, cu modificările ulterioare. În cadrul Direcţiei generale de dezvoltare rurală din structura organizatorică a Ministerului Agriculturii, Pădurilor şi Dezvoltării Rurale funcţionează ca birou Agenţia Naţională a Zonei Montane. De asemenea, nu sunt respectate prevederile art. 138, alin. (5) din Constituţia României, republicată, precum şi cele ale art. 15, alin. (1) din Legea nr. 500/2002 privind finanţele publice, cu modificările ulterioare.
În raport de obiectul şi conţinutul său iniţiativa legislativă face parte din categoria legilor ordinare.

